  Виталий Пронин Удмуртиысь спортсменъёс 58 команда пӧлысь 9-тӥ инты басьтӥзы.Со ортчиз Новосибирск улосысь Бердск городын. Шаермылэсь данзэ утизы Юкаменск, Шаркан, Дэри, Эгра но Можга ёросъёсысь спортсменъёс. Механизаторъёслэн вожвылъяськоназы уно аръёс ӵоже пыриське ни Юкаменск ёросысь Алексей Невоструев. Куасэн бызьылонын 3-тӥ луиз, суй кужымзэ эскеронын 2-тӥ вал, нош трактор нуллыкуз, киыз дыректӥз но, 44-тӥ интые кылиз. Огъя зачётын 6-тӥ инты басьтӥз. Скал кыскисьёс пӧлын 5-тӥ интыозь ӝутскыны быгатӥз Юкаменск ёросысь Галина Ившина.Эгра ёросысь полиатлонистъёс но вормисьёс котырын бергазы, но 4-тӥ интые кылизы. 30 команда пӧлысь 7-тӥ инты басьтӥзы Можга ёросысь шахматистъёс, 34 команда пӧлысь 8-тӥ интые потӥзы Юкаменск ёросысь шашкиен шудӥсьёс.  Шумпотон кузьмаз Дэри ёросысь Малыхъёслэн семьязы. Огъя зачётын 2-тӥ инты басьтӥзы, нош Шаркан ёросысь Рычковъёс 6-тӥ интые потӥзы.Озьы Россиысь Гурт шудонъёсын Удмуртиысь спортсменъёс 58 команда пӧлысь 9-тӥ инты басьтӥзы.Валентина ЕМЕЛЬЯНОВА    